open-index/open-wikipedia-markdown huggingface dataset:
Mehmet Genç

**Mehmet Genç**, nado en Artvin o 4 de maio de 1934 e finado en Istanbul o 18 de marzo de 2021, foi un historiador e escritor turco especializado na economía do Imperio Otomán.

## Biografía 
Mehmet Genç obtivo en 1958 unha licenciatura en ciencias políticas, economía e finanzas pola Universidade de Ankara.

## Distincións 
* Doutor *honoris causa* en socioloxía xeral e metodoloxía da facultade de literatura da Universidade de Istanbul (1996) ;
* Gran premio da culture e das artes da presidencia da Républica de Turquía (2015)

## Publicacións 
### Traballos de investigación 
* Osmanlı İmparatorluğu'nda Devlet ve Ekonomi (2000)
### Capítulos de libros 
* “A Study of the Feasibility of Using Eihteenth Century Ottoman Fiscal Records as an Indicator of Economic Activity“ in The Ottoman Empire and the World-Economy, (ed.) Huri İslamoğlu-İnan, Cambridge University Press, 1987, p.&nbsp;345-373. 
* “Ottoman Industry in the Eighteenth Century: General Framework, Characteristics and Main Trends”, Manucacturing in the Ottoman Empire and Turkey (1500-1950), (ed.) Donald Quataert, State University of New York Press, 1994, p.&nbsp;59-86. 
* “Aya Mavra in the Beginning of the Eighteenth Century”, From the Local to Global History. The Xemple of Lefkada, 15-19th centuries, Proceedings of IV Conference of Ionian IslandsCivilization (Aya Mavra 8-12 Sept. 1993), Conference dedicated to Panos G. Rontoyannis, Athens 1996. p.&nbsp;65-74. (Published in Greek). 
* “State and The Economy in the Age of Reforms: Continuity and Change” in Ottoman Past and Today’s Turkey, (ed.)Kemal H. Karpat, Brill, Leiden, Boston, Köln 2000, p.&nbsp;180-187. 
* “Controle et Taxation du Commerce du Cafe dans l’Empire ottoman fin XVIIe – Premiere moitie du XVIIIe Siecle”, Le Commerce du Cafe avant l’ere des Plantation Coloniales, Edite par Michel Tuchscherer. Institut frençais d’Archeologie Orientale, le Caire, 2001. pp.&nbsp;161–179. 6-“Economy and Economic Policy” Encyclopedia of the Otoman Empire, (ed.) Gabor Agoston and Bruce Masters, Facts on File, Inc, Nova York 2008, pp.&nbsp;192–195.

### Artigos 
* “Esham”, DİA, cilt 11, Ankara 1995, s. 376-380. 
* “İltizam”, DİA, cilt. 22, Ankara 2000, s. 154-158. 
* “Malikâne”, DİA, cilt. 27, Ankara 2003, s. 516-518. 
* “Malikâne-Divanî”, DİA, cilt. 27, Ankara 2003, s. 518-519. 
* “Nâzır”, DİA, cilt 32, Ankara 2006, s. 449-450. 
* “Osmanlılar: İktisadî ve Ticarî Yapı”, DİA, cilt 33, Ankara 2007, s. 525-532.

## Notas
Albert Jacquemart

[miniatura|dereita|Tumba de Jacquemart no [cemiterio de Père-Lachaise en París.]]
**Albert Jacquemart**, nado en París en 1808 e finado na mesma cidade o 14 de outubro de 1875, foi un escritor, historiador da arte da cerámica francesa, e naturalista galo.

A súa obra *Histoire de la céramique* (1873) é referencial no xénero.

## Obra 
* *Histoire artistique, industrielle et commerciale de la porcelaine*, 1862.
* ''Notices sur les majoliques de l'ancienne collection Campana*, 1863.
* *Les merveilles de la céramique ou l'art de façonner et decorer les vases en terre cuite, faience, grès et porcelaine depuis les temps antiques jusqu'à nos jours*, París: Hachette, 1866-69, 3 vols.
* *Histoire de la céramique: étude descriptive et raisonnée des poteries de tous les temps et de tous les peuples*. París: Hachette, 1873, 2ª ed. 1883.
* *Histoire du mobilier: recherches et notes sur les objets d'art qui peuvent composer l'ameublement et les collections de l'homme du monde et du curieux*, París: Hachette, 1876, 2ª ed. 1884.

## Véxase tamén 
### Ligazóns externas 
* *Histoire de la céramique : étude descriptive et raisonnée des poteries de ...'' (1875)
101 Dalmatians (filme de 1996)

[miniatura|Automóbil [Panther De Ville|Panther de Cruella de Vil.]]
***101 Dalmatians*** é un filme estadounidense baseado na adaptación animada de 1961 que á súa vez está baseada na novela de Dodie Smith *The Hundred and One Dalmatians.* Dirixido por Stephen Herek e coproducido por John Hughes e Ricardo Mestres, está protagonizado por Glenn Close, Hugh Laurie, Mark Williams, Tim McInnerny, Jeff Daniels e Joely Richardson.

## Sinopse 
Após un encontro fortuíto, Roger, un creador de videoxogos que non tivo moito éxito, e Anita namóranse. Cada un deles ten un can dálmata (Pongo, de Roger; e Perdi, de Anita) e estes caen namorados tamén.

Anita é deseñadora na casa de modas De Vil, dirixida pola desapiadada Cruella De Vil, unha muller cuxa máxima ilusión é ter un abrigo de pel de calquera animal que desexe.

## Personaxes 
* Glenn Close como Cruella de Vil
* Jeff Daniels como Roger Dearly
* Joely Richardson como Anita Campbell-Green Dearly
* Joan Plowright como Nanny
* Hugh Laurie como Jasper
* Mark Williams como Horace
* John Shrapnel como Mr. Skinner
* Tim McInnerny como Alonzo
* Hugh Fraser como Frederick
* Zohren Weiss como Herbert
* Frank Welker como Pongo e Perdy (voz)

## Notas 
## Véxase tamén 
### Outros artigos 
* *One Hundred and One Dalmatians*
Wehha de Anglia Oriental

**Wehha**, finado c. 571, foi o primeiro rei de Anglia Oriental, un dos antigos reinos anglosaxóns da a actual Inglaterra, (século VI).

## Traxectoria 
Posiblemente Wehha formou o reino tras unir aos pobos que habitaban o norte (Norfolk) e sur (Suffolk) da rexión.

Foi pai de Wuffa, o seu sucesor. Os membros de familia real de Anglia Oriental, lembrando ao seu devanceiro, denomináronse a si mesmo como os Wuffingas (The Wuffings). Sen probas concluíntes, quíxose identificar ao seu bisneto Raedwald co personaxe para o que foi realizado, a principios do século VII, o barco funerario de Sutton Hoo (Woodbridge, Suffolk).

O seu xenealoxía mítica fíxoo ser fillo de Wilhelm, fillo de Hryp, fillo de Hroðmund, fillo de Trygil, fillo de Tyttman, fillo de Caser, fillo de Woden.

## Véxase tamén 
### Bibliografía 
*  Dumville, David N.: "The Anglian collection of royal genealogies and regnal lists". *Anglo-Saxon England*, 5 (1976). p.&nbsp;23-50. Cambridge University Press.
*  Moisi, Hermann: "Anglo-Saxon royal genealogies and Germanic oral tradition". *Journal of Medieval History*, 7.3 (1981). p.&nbsp;215-248.
*  Kirbi, D. P.: *The earliest english kings.* 2ª Ed. Routledge Ed. Londres, 1992. ISBN 0-415-24211-8.
* Lapidge, Michael & *alii*: *The Blackwell encyclopaedia of Anglo-Saxon England.* Blackwell Publishing. Oxford, 2003. ISBN 0-631-22492-0.
### Ligazóns externas
* Anglian collection.
* kmatthews.
* wuffings.
El Postín

***El Postín*** foi un semanario publicado na Coruña entre 1923 e 1924.

## Historia e características 
Apareceu en decembro de 1923, como continuadora de *Marineda*. Estaba dedicada á vida de sociedade da cidade da Coruña. Dirixida por Manuel García Durán (Melchisedech), foi multada en xaneiro de 1924 por ir contra as disposicións da censura. Cesou a súa publicación en marzo de 1924 cun último número dedicado á memoria do que foi o seu director finado a finais de febreiro.

## Notas 
## Véxase tamén 
### Outros artigos 
* Lista de publicacións impresas da provincia da Coruña
Silvio (rei)

**Silvio** é un rei lendario de Alba Longa que reinaría entre o -1139 e o -1110.
## Traxectoria 
É citado, entre outras fontes, na *Eneida* de Virxilio. Era fillo de Eneas e de Lavinia aínda que outros din que o seu pai era Ascanio, o fillo máis vello de Eneas, tido coa súa primeira esposa Creúsa. Foi o sucesor do seu medio irmán Ascanio como rei de Alba Longa ben por ser fillo do anterior, ben por ter usurpado o trono. Da súa estirpe descenderán case todos os reis de Alba Longa e del en diante a maior parte conservarán o nome Silvio no apelido. Sucedeuno o seu fillo Eneas Silvio, e despois o seu neto Latino Silvio, á súa vez rei. Igualmente, a gens Iulia di que a súa dinastía vén dos descendentes de Ascanio e non dos de Silvio, por tanto moi probabelmente tamén Rómulo e Remo serían descendentes de Ascanio. Virxilio non profunda estes aspectos.
Dante Alighieri cítao no Canto I do Inferno da *Divina Comedia*.

## Notas 
## Véxase tamén
### Bibliografía 
* Vittorio Sermonti, *Inferno*, Rizzoli 2001.
* Umberto Bosco e Giovanni Reggio, *La Divina Commedia - Inferno*, Le Monnier 1988.
### Outros artigos 
* Eneida.
* Eneas.
* Alba Longa.
Manuel García Durán

**Manuel García Durán**, nado nas Neves cara a 1897 e finado na Coruña o 23 de febreiro de 1924, foi un xornalista galego.

## Traxectoria 
Fillo de Manuel García Golmar e irmán de Leopoldo García Durán. Oficial do Instituto Xeográfico e Estatístico na Coruña. Foi redactor xefe de *La Era*, colaborou en *Diario de Pontevedra*, *Alma Galaica*, *Marín*, *El Progreso* e *El Ideal Gallego* utilizando o pseudónimo **Melchisedech**. Dirixiu a revista *El Postín* da Coruña (1923-1924). Finou na Coruña o 23 de febreiro de 1924, con 26 anos.

## Notas
Oisc de Kent

**Oisc** (tamén coñecido como **Oeric**, **Aesc** ou **Esc**) foi rei de Kent entre c. 488 e c. 512-516.
## Traxectoria
Téñense poucos datos acerca de Oisc e a información que chegou até os nosos días é a miúdo vaga e pouco fiábel. Parece que era fillo ou neto de Hengest, quen liderou a invasión anglosaxoa de Gran Bretaña dos xutos en Kent. Oisc foi lembrado polas xeracións seguintes como o fundador do reino e da casa real, até o punto de que os seus descendentes se referiron a eles mesmos co nome de *Oiscingas*.
## Notas 
## Véxase tamén
### Outros artigos
*batalla de Wippedesfleot.
Radcal

**Radcal**, tamén coñecido como **RadCal** e **RADCAL** (de *Radar Calibration*) foi un satélite artificial da Forza Aérea dos Estados Unidos pertencente ó Programa de Probas Espaciais (*Space Test Program*) lanzado o 25 de xuño de 1993 mediante un foguete Scout G1 desde a Base Vandenberg da Forza Aérea para servir como obxectivo para a calibración de radares militares.

## Características 
A misión de Radcal foi servir de obxectivo de calibración para os radares en banda C do Mando Espacial e permitir establecer a posición doutros satélites cunha precisión de poucos metros.

O satélite estabilizábase por gradente gravitatorio e foi o primeiro adicado á monitorización de rendemento de radar (*RPM* polo acrónimo en inglés). Tiña forma octogonal e unha masa de 89,3&nbsp;kg, cunha altura de 40,6&nbsp;cm e un diámetro de 76,2&nbsp;cm. O mastro para a estabilización por gradente gravitatorio tiña unha lonxitude de 6,069 m. A enerxía era proporcionada por células solares. Radcal levaba a bordo dous transpondedores en banda C, unha baliza de frecuencia dual (150 e 400 MHz) e unha unidade de control, telemetría e seguimento. Como carga experimental levou dous receptores GPS para determinar a súa posición.

## Notas 
## Véxase tamén 
### Bibliografía
*RADCAL, NASA, 22 de novembro de 2004.

### Outros artigos
*Scout G1
Calendario lunar

Un **calendario lunar** é un tipo de calendario baseado nas fases da Lúa, no que cada lunación (intervalo entre dúas lúas cheas) corresponde a un mes lunar (ou mes sinódico).

A duración media dun mes sinódico é 29,530588 días. Como un calendario só ten un número enteiro de días por mes, é necesario recorrer á intercalación para que o calendario lunar (en xeral, con meses de 29 ou 30 días) non se desprace con respecto ás fases da Lúa.

Se o calendario lunar ten en conta as estacións do ano denomínase calendario lunisolar. A maioría dos calendarios lunares son tamén lunisolares, tales como o hebreo, samaritano, chinés, tibetano ou hindú. O único calendario puramente lunar que aínda se usa hoxe a grande escala é o calendario musulmán. O máis antigo dos calendarios lunares atopouse en Escocia, en Warren Field, data de arredor do 8000 a.C. e é lunisolar
## Notas
Tewolde-Medhin Gebre-Medhin

**Tewolde-Medhin Gebre-Medhin**, nado en Adi Tekelezan en 1860 e finado en 1930  foi un pastor luterano, educador e tradutor eritreo.

## Traxectoria 
Ordenado diácono da Igrexa Etíope en 1872. Viña dunha familia de catro xeracións de sacerdotes. Pero por mor do contacto coa misión sueca, Tewolde-Medhin, seu pai e seu tío comezaron a cuestionar a situación da súa fe. A partir de 1874 educouse en Gaab nunha escola da Misión Evanxélica Sueca e alí, el e Dawit Amanuel (1862–1944) traballaron xuntos para traducir o Novo Testamento á lingua tigré, non obstante antes de rematar viaxou a Suecia en 1883 para perfeccionar a súa formación na Biblia e nas linguas bíblicas. Volveu a Eritrea en 1887 e continuou a tradución con Amanuel adeamais preparou un libro de ortografía e outro de lectura tigré que se publicaron en 1889. Nese ano a imprenta da Misión publicou o primeiro froito da tradución de Tewolde-Medhin, o Evanxeo de Marcos . A tradución do Novo Testamento finalizou en 1890 e publicouse en 1892. Ordenouno en Asmara en 1909  Adolf Kolmodin converténdose no primeiro evanxélico eritreo en ordenarse no continente.  Máis tarde traballou con Karl Winqvist na tradución do Novo Testamento ao tigriña, que se publicou en 1909.

## Notas
Manuel García Golmar

**Juan Manuel García Golmar**, nado en Ponteareas o 15 de xullo de 1855 e finado nas Neves o 14 de agosto de 1930, foi un comerciante e político galego.

## Traxectoria 
Comerciante asentado na parroquia de Setados. Seguidor de Gabino Bugallal. Foi alcalde das Neves de 1892 a 1911. Trasladou a capital do concello ás Neves en 1904. Foi deputado provincial polo distrito de Ponteareas-A Cañiza de 1911 a 1923. Foi nomeado deputado provincial polo gobernador civil en febreiro de 1930. Finou nas Neves o 14 de agosto de 1930.

## Recoñecementos 
* Cruz de Isabel a Católica, 1896.

## Vida persoal 
Casou con Manuela Durán Méndez en 1877, e foi pai de Herminia, Alejandro, Manuel e Leopoldo García Durán.

## Notas 
## Véxase tamén 
### Bibliografía 
* 
* 

### Ligazóns externas 
* Alejandro Manuel Miguez Alvarez (8/11/2012). "D. Manuel García Golmar" As pedras de Taboexa falan.
Survivor (filme)

***Survivor*** é un filme británico-estadounidense de suspense dirixido por James McTeigue que se estreou no 2015. Estreouse en galego na TVG o 13 de abril de 2023.

## Personaxes 
* Milla Jovovich como Kate Abbott
* Pierce Brosnan como Nash / "The Watchmaker"
* Dylan McDermott como Sam Parker
* Angela Bassett como Embaixadora Maureen Crane
* Robert Forster como Bill Talbot
* James D'Arcy como Inspector Paul Anderson
* Frances de la Tour como Sally
* Antonia Thomas como Naomi Rosenbaum
* Regé-Jean Page como Robert Purvell
* Jing Lusi como Joyce Su
* Paddy Wallace como Johnny Talbot
* Parker Sawyers como Ray
* Roger Rees como Dr. Emil Balan

## Notas 
## Véxase tamén 
### Ligazóns externas 
* 
* Ficha en RottenTomatoes
Genealogiae regum Anglorum

[miniatura|Liñaxe do rei [Aelfwald de Anglia Oriental no Textus Roffensis, version R da *Anglian Collection*.]]
As ***Genealogiae regum Anglorum*** ou ***Anglian Collection*** é unha colección de xenealoxías reais e listaxe de monarcas anglosaxóns que sobreviven en catro manuscritos dos cales dous se atopan na  Biblioteca Británica, un terceiro documento no Corpus Christi College (Cambridge) e o cuarto na Catedral de Rochester. Por orde cronolóxica de composición:

## Contido 
Todos os manuscritos conteñen xenealoxías dos reinos de Deira, Bernicia, Mercia, Lindsey, Kent e Anglia Oriwental-  Tres dos manuscritos (C, T e R) tamén contén a xenealoxía do reino de Wessex e unha lista de monarcas de Northumbria e Mercia.

As xenealoxías preséntanse en orde inversa, comezando co gobernante do momento no que foi composta e nomeando cada sucesiva xeración ata chegar a Woden, e, no caso de Lindsey, máis alá. Todos os manuscritos semellan derivar dunha fonte común, hoxe perdida.

## Notas 
## Véxase tamén
### Bibliografía 
* Clemoes, Peter (2007) *Anglo-Saxon England 5*, Cambridge University Press ISBN 0-521-03862-6
Wuffa de Anglia Oriental

**Wuffa** ou **Ufa**, finado en c. 578, foi rei de Anglia Oriental (571-578).

## Traxectoria 
Fillo do rei Wehha, foi pai do seu sucesor, Tyttla, e avó de Raedwald, a quen, sen probas concluíntes se quixo identificar co personaxe para o que foi realizado, a principios do século VII, o barco funerario de Sutton Hoo (Woodbridge, Suffolk). Os membros de familia real de Anglia Oriental, no seu recordo, denomináronse a si mesmos como os Wuffingas (The Wuffings).

O seu nome, en inglés antigo, sería o diminutivo de *wolf* (*lobo*).

## Véxase tamén 
### Bibliografía 
*  Dumville, David N.: "The Anglian collection of royal genealogies and regnal lists". *Anglo-Saxon England*, 5 (1976). p.&nbsp;23-50. Cambridge University Press.
*  Moisi, Hermann: "Anglo-Saxon royal genealogies and Germanic oral tradition". *Journal of Medieval History*, 7.3 (1981). p.&nbsp;215-248.
*  Kirbi, D. P.: *The earliest english kings.* 2ª Ed. Routledge Ed. Londres, 1992. ISBN 0-415-24211-8.
*  Newton, Sam: *The Origins Of Beowulf And The Pre-viking Kingdom Of East Anglia.* Boydell & Brewer Inc. Woodbridge, 1993. ISBN 0-415-24211-8.
* Lapidge, Michael & *alii*: *The Blackwell encyclopaedia of Anglo-Saxon England.* Blackwell Publishing. Oxford, 2003. ISBN 0-85991-361-9.

### Ligazóns externas 
* kmatthews
* Germantribes . 
* os wuffingas.
Vision Thing

***Vision Thing*** é o terceiro e, ata a data, derradeiro álbum da banda británica de rock gótico The Sisters of Mercy, publicado o 13 de novembro de 1990 a través do seu propio selo, Merciful Release.

## Listaxe de cancións 
Todos os temas producidos por Eldritch agás "More", producido por Eldritch e Jim Steinman, e "When You Don't See Me", producido por Chris Tsangarides.

### Reedición de 2006
Xunto cos dous lanzamentos anteriores da banda, *Vision Thing* foi reeditado en novembro de 2006 coas seguintes cancións extra:
Freak Show

***Freak Show*** é o segundo álbum da banda australiana de rock alternativo Silverchair, publicado o 31 de xaneiro de 1997 a través do selo Murmur. Foi gravado entre maio e novembro de 1996 baixo a produción de Nick Launay.

## Listaxe de cancións
Wuffingas

[miniatura|Árbore xenealóxica da dinastia wuffinga de [Reino de Anglia Oriental|Anglia oriental.]]
A **Dinastía dos Wuffingas** (*The Wuffings*, en inglés) foi a reinante en Anglia Oriental durante os séculos VI, VII e VIII. Toma o seu nome de Wuffa, o seu segundo monarca. Polas fortes conexións escandinavas que se aprecian nas tumbas de Sutton Hoo (século VII), argumentouse que os Wuffingas estaban moi relacionados cos gautas Wulfingas, asentados en Götaland, ao sur da actual Suecia. As invasións viquingas do século IX destruíron os mosteiros de Anglia oriental, onde se conservaban moitos documentos relativos á regra dos Wuffingas.

O derradeiro dos Wuffingas foi o rei Aelfwald, que morreu no ano 749 e que foi sucedido por reis de liñaxe descoñecida.
## Véxase tamén 
### Bibliografía 
*  Dumville, David N.: "The Anglian collection of royal genealogies and regnal lists". *Anglo-Saxon England*, 5 (1976). p.&nbsp;23-50. Cambridge University Press.
*  Moisi, Hermann: "Anglo-Saxon royal genealogies and Germanic oral tradition". *Journal of Medieval History*, 7.3 (1981). p.&nbsp;215-248.
*  Kirbi, D. P.: *The earliest english kings.* 2ª Ed. Routledge Ed. Londres, 1992. ISBN 0-415-24211-8.
*  Newton, Sam: *The Origins Of Beowulf And The Pre-viking Kingdom Of East Anglia.* Boydell & Brewer Inc. Woodbridge, 1993. ISBN 0-415-24211-8.
* Lapidge, Michael & *alii*: *The Blackwell encyclopaedia of Anglo-Saxon England.* Blackwell Publishing. Oxford, 2003. ISBN 0-85991-361-9.
NEIL1

A **NEIL1** (ou ADN glicosilase similar a Nei 1) é un encima que en humanos está codificado no xene *NEIL1* do cromosoma 15.

A proteína NEIL1 pertence a unha clase de ADN glicosilases homólogas á familia da Fpg/Nei bacteriana. Estas glicosilases inician o primeiro paso da reparación por escisión de bases ao clivaren bases danadas por especies reactivas do oxíxeno e introducir unha rotura na febra de ADN por medio da reacción de liase asociada. Os mellores substratos para a NEIL1 humana parecen ser as lesións de hidantoína, guanidinohidantoína, e espiroiminodihidantoína, que son produtos de ulterior oxidación da 8-oxoG. NEIL1 ten tamén a capacidade de eliminar lesións de ADNs monocatenarios de estruturas do ADN con forma de burbulla ou bifurcadas. Como a expresión de NEIL1 é dependente do ciclo celular, e como actúa en estruturas do ADN bifurcadas e interacciona con PCNA e FEN-1, propúxose que NEIL1 funciona na reparación do ADN asociada á replicación.

## Deficiencia en cancros 
*NEIL1* é un dos xenes de reparación do ADN que con máis frecuecia están hipermetilados no carcinoma de células ecamosas de cabeza e pescozo. Ao avaliar 160 xenes humanos de reparación do ADN para a metilación anormal no mencionado carcinoma, o 62% dos tumores estaban hipermetilados na rexión promotora de *NEIL1*, causando que o ARN mensaxeiro e a proteína NEIL1 queden reprimidas. Ao avaliar 8 xenes de reparación do ADN en tumores de cancro de pulmón de células non pequenas, o 42% deles estaban hipermetilados na rexión promotora de *NEIL1*. Esta era a deficiencia na reparación do ADN máis frecuente que se atopou entre os 8 xenes de reparación examinados. *NEIL1* é tamén un dos seis xenes de reparación do ADN hipermetilados na súa rexión promotora en mostras de cancro colorrectal.

Aínda que outros xenes de reparación do ADN como *MGMT* e *MLH1* son a miíudo avaliados para comprobar a súa represión epixenética en moitos tipos de cancro, a deficiencia de *NEIL1* non se adoita a avaliar, pero pero podería ser tamén importante en cancros.

Os danos no ADN parecen ser a causa primaria subxacente do cancro. Se a reparación do ADN é deficiente, os danos no ADN tenden a acumularse. Ese exceso de danos pode incrementar os erros mutacionais durante a replicación do ADN debido á síntese translesión tendente ao erro. O exceso de danos no ADN pode tamén incrementar as alteracións epixenéticas debido a erros durante a reparación do ADN. Esas mutacións e alteracións epixenéticas poden dar lugar a un cancro.

No cancro e colon as mutacións na liña xerminal en xenes de reparación do ADN causan só do 2 ao 5% dos casos. Porén, a metilación da rexión promotora de xenes de reparación do ADN (incluíndo *NEIL1*) está frecuentemente asociada con cancros de colon e pode ser un importante factor causal neses cancros.

## Notas 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
*
MSH4

A proteína **MSH4** ou **proteína MutS homólogo 4** é unha proteína que en humanos está codificada no xene *MSH4* do cromosoma 1.

## Función 
As proteínas MSH4 e MSH5 forman unha estrutura heterooligomérica (heterodímero) en lévedos e humanos. No lévedo *Saccharomyces cerevisiae* MSH4 e MSH5 actúan especificamente para facilitar sobrecruzamentos entre cromosomas homólogos durante a meiose. Non obstante, este mutante dá lugar a patróns de viabilidade de esporas que suxiren que a segregación de cromosomas sen intercambio ocorría eficazmente. Así, en *S. cerevisiae*, unha segregación cromosómica correcta aparentemente non depende enteiramente dos sobrecruzamentos cos seus pares homólogos.

O xene *him-14* do verme *Caenorhabditis elegans* codifica un ortólogo de *MSH4*. A formación de sobrecruzamentos durante a meiose de *C. elegans* require o xene *him-14(MSH4)*. A perda da función de *him-14(MSH-4)* reduce drasticamente o sobrecruzamento, o que ten como resultado a falta de quiasmas entre os homólogos e unha segregación anormal. Así, en *C. elegans*, a segregación aparentemente depende dos sobrecruzamentos entre os pares homologos. O xene *him-14(MSH4)* funciona durante a fase de paquiteno da meiose, o que indica que non é necesario para estabilizar as fases precedentes de apareamento e sinapse dos cromosomas homólogos.

Nun mutante para *MSH4* do arroz, a frecuencia de quiasmas decrecía drasticamente nun 10% con respecto á frecuencia do tipo salvaxe, aínda que o complexo sinaptonémico se instalaba normalmente. É probable que a MSH4 interaccione con MSH5  para promover a maioría dos sobrecruzamentos durante a meiose do arroz.

En xeral parece que MSH4 actúa durante a meiose para dirixir a reparación recombinacional dalgunhas roturas de dobre febra do ADN cara á opción do sobrecruzamento en vez de cara á opción de non sobrecruzamento (ver recombinación homóloga).

## Interaccións 
MSH4 presenta interaccións con MLH1, MSH5 e MLH3.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 

### Ligazóns externas 
* FAQs on HNPCC dos National Institute of Health de EUA
* GeneReviews/NCBI/NIH/UW, entrada sobre a síndrome de Lynch
Nenos na praia

***Nenos na praia*** (en ) é unha coñecida obra do pintor postimpresionista español Joaquín Sorolla. Data do ano 1910, está executado ó óleo sobre lenzo e mide 118 centímetros de alto por 185&nbsp;cm de ancho. Pertence ó Museo do Prado de Madrid, a onde chegou procedente do Museo de Arte Moderna, ó cal foi doado polo propio pintor en 1919.

## Notas
O bufón don Diego de Acedo, o curmán

***O bufón don Diego de Acedo, o curmán*** (en ) é unha obra pintada por Velázquez e conservada no Museo do Prado de Madrid dende a súa apertura en 1819. Pertence ó grupo de retratos de bufóns e «homes de pracer» pintados por Velázquez para decorar os pazos reais, nos que, dado o seu carácter *informal*, o pintor puido ensaiar novos recursos expresivos con maior liberdade que nos retratos oficiais da familia real, coa súa carga representativa.
Almanaque Agrícola ZZ

O ***Almanaque Agrícola ZZ*** é un almanaque agrícola de periodicidade anual editado no Porriño desde 1953, orixinalmente por iniciativa da empresa Zeltia Agraria e desde 2001 pola súa sucesora Syngenta Agro.

## Historia e características 
O primeiro número apareceu en 1953, a iniciativa de Fidel Isla Couto e de Ismael Sierra Franco. Ao igual ca os números seguintes, foi integramente en galego. A publicación informa sobre os ciclos da Lúa, as datas para os labores da terra, feiras e festas, coñecementos agronómicos, cultura popular, refraneiro e contos e información da propia empresa. Nos primeiros números as viñetas debuxábana ilustradores recoñecidos e logo apareceron as fotografías a toda cor. Nos primeiros anos do comezo do século XXI distribuíanse anualmente 100.000 exemplares de balde entre os distribuidores oficiais.

En 2024 recibiu o Premio Antonio Palacios á cultura.

## Notas 
## Véxase tamén 
### Bibliografía 
* 
* 
### Outros artigos 
* Zeltia
* Lista de publicacións impresas da provincia de Pontevedra
### Ligazóns externas 
* Web oficial
The Physical World

***The Physical World*** é o segundo álbum da banda canadense de dance-punk Death from Above 1979, publicado o 9 de setembro de 2014 a través dos selos Last Gang Records e Warner Bros. Records. Foi producido por Dave Sardy, que anteriormente traballara con artistas como Oasis, Red Hot Chili Peppers, LCD Soundsystem e Nine Inch Nails.

## Listaxe de cancións
You're Nothing

'''''You're Nothing'''* é o segundo álbum da banda danesa de punk rock Iceage, publicado o 19 de febreiro de 2013 a través do selo Matador Records. Ao igual que o seu predecesor, *New Brigade'', o disco foi aclamado pola crítica.

## Listaxe de cancións
Jan Rahman

**Jan Rahman**, nado o 30 de xullo de 1975 en Võru, é un escritor estoniano de expresión võro.

## Traxectoria 
Estudou xornalisno na Universidade de Tartu. Foi presidente da sociedade de fomento do vöro, Võro Selts VKKF de 2001 a 2006.

## Obras 
*"Vasõst Vas'k', 1997 (poesía)
*"Viie pääle", 2005 (escolma de poesía võro: Contra, Ilvese Aapo, Pulga Jaan e Ruitlasõ Olavi)
*"Vävvä", 2005 (literatura infantil)

## Notas
American Grafishy

***American Grafishy*** é o terceiro álbum da banda estadounidense de noise rock Flipper, publicado o 12 de xaneiro de 1993 a través do selo Warner Bros. Records. O título do disco é un xogo de palabras co nome da película *American Graffiti*.

## Listaxe de cancións 
## Notas
Cloud One

***Cloud One*** é o segundo álbum da banda estadounidense de noise rock Live Skull, publicado o 17 de xuño de 1986 a través do selo Homestead Records.

## Listaxe de cancións 
## Notas
Post-Nothing

***Post-Nothing*** é o álbum de estrea da banda canadense de rock alternativo Japandroids, publicado o 28 de abril de 2009 a través do selo Unfamiliar Records. Foi reeditado o 4 de agosto do mesmo ano por Polyvinyl Record Co.

## Listaxe de cancións
Psychic... Powerless... Another Man's Sac

'''''Psychic... Powerless... Another Man's Sac'''* é o álbum de estrea da banda estadounidense de noise rock Butthole Surfers, publicado en decembro de 1984 a través do selo Touch and Go Records nos Estados Unidos e de Fundamental Records no Reino Unido. Todas as cancións foron compostas e producidas por Butthole Surfers.

Este foi o primeiro traballo de Butthole Surfers con Touch and Go e orixinalmente foi editado en vinilo claro. Sería reeditado a través da discográfica Latino Buggerveil en 1999.

## Listaxe de cancións 
Todos os temas compostos e producidos por Butthole Surfers.

### Cara A
# "Concubine" – 2:27
# "Eye of the Chicken" – 1:36
# "Dum Dum" – 3:47
# "Woly Boly" – 2:45
# "Negro Observer" – 3:39
# "Butthole Surfer" – 3:02

### Cara B
# "Lady Sniff" – 3:45
# "Cherub" – 6:22
# "Mexican Caravan" – 2:46
# "Cowboy Bob" – 2:55
# "Gary Floyd" – 1:56

### Cancións extra do CD británico
# "Moving to Florida" – 4:32
# "Lou Reed" – 4:57
# "Two Part" – 4:20
# "Tornadoes" – 2:36

*Temas 12–15 do EP *Cream Corn from the Socket of Davis''.
Lightning Bolt (álbum de Lightning Bolt)

***Lightning Bolt*** (tamén coñecido como ***The Yellow Record*** ou ***The Yellow Album***) é o álbum de estrea da banda  de noise rock Lightning Bolt, publicado en 1999 a través do selo Load Records. Orixinalmente cinco dos temas do disco foron gravados no estudio, porén, coa excepción dunha canción, a banda descartounos e no seu lugar puxo versións lo-fi ao vivo dos temas no álbum. Un "casete de acompañamento" de 50 minutos titulado *Zone* estivo dispoñible por tres dólares a través dos pedidos por correo cando o disco foi editado. Este material aparece como dúas cancións extra no lanzamento en CD.

A edición orixinal en vinilo estaba limitada a 750 copias. O CD tiña unha portada lixeiramente diferente.

## Listaxe de cancións 
# "Into the Valley" – 10:46
# "Murk Hike" – 3:04
# "Caught Deep in the Zone" – 3:13
# "Fleeing the Valley of Whirling Knives" – 10:37
# "Mistake" – 4:04

### Temas de *Zone*
# Zone – 32:46
# And Beyond – 14:22
Familia ETS

En bioloxía molecular, a **familia ETS** (do inglés *E26 transformation-specific*, específica de transformación E26 ou *E-twenty-six*, E-vinte e seis) é unha das maiores familias proteicas de factores e transcrición e é exclusiva dos metazoos. Hai 29 xenes en humanos, 28 en ratos, 10 no verme *Caenorhabditis elegans* e 9 na mosca *Drosophila* que codifican estas proteínas. O membro co que se fundou a familia identificouse como un xene transducido polo virus leucemia, E26. Os membros da familia están implicados no desenvolvemento de diferentes tecidos e na progresión do cancro.

## Subfamilias 
A familia ETS está dividida en 12 subfamilias, que son as da táboa:

## Estrutura 
Todos os membros da familia ETS identifícanse por teren un dominio de unión ao ADN altamente conservado, chamado **dominio ETS**, que é unha estrutura de tipo hélice alada-xiro-hélice que se une a sitios do ADN cunha secuencia de ADN central **GGA(A/T)**. Ademais das súas funcións de unión ao ADN, as evidencias suxiren que o dominio ETS está tamén implicado nas interaccións proteína-proteína. Fóra do dominio de unión ao ADN ETS a semellanza de secuencia é limitada.

Están presentes tamén outros dominios, que varían dun membro da familia ETS a outro, como o dominio *Pointed*, dunha subclase da familia do dominio SAM.

## Función 
Proteínas da familia ETS están presentes en todo o corpo e están implicadas nunha ampla variedade de funcións, incluíndo a regulación da diferenciación celular, o control do ciclo celular, a migración celular, a proliferación celular, a apoptose (morte celular programada) e a anxioxénese.

Moitos factores da familia ETS están asociados co cancro, xeralmente por medio de fusión xénica. Por exemplo, o xene *ERG* do factor de transcrición ETS **ERG** está fusionado co xene *EWS*, e como resultado orixínase unha condición chamada sarcoma de Ewing. A fusión de **TEL** coa proteína **JAK2** debida á fusión dos seus xenes causa unha leucemia linfoide aguda pre-B temperá. *ERG* e *ETV1* son xenes fusionados coñecidos no cancro de próstata.

Ademais, factores Ets, por exemplo o Etv1 de vertebrados e o Ast-1 de invertebrados, son importantes actores na especificación e diferenciación das neuronas dopaminérxicas tanto en *C. elegans* coma nos bulbos olfactorios dos ratos.

## Modo de acción 
Entre os membros da familia ETS, hai unha gran conservación no dominio de unión ao ADN ETS e, por tanto, moita redundancia na unión ao ADN. Crese que as interaccións con outras proteínas son unha maneira pola cal se consegue a unión específica ao ADN.
Os factores ETS actúan como represores transcricionais, activadores transcricionais ou ambas as cousas.

## Notas 
## Véxase tamén 
### Bibliografía 
* 
* 
* 
* 
* 
* 
*
Liar

***Liar*** é o terceiro álbum da banda estadounidense de rock alternativo The Jesus Lizard, publicado o 10 de outubro de 1992 a través do selo Touch and Go Records. O disco está considerado o entre os mellores traballos do grupo: segundo Mark Demling de Allmusic, "*Liar* non é o álbum máis salvaxe e raro feito por The Jesus Lizard, pero pode ser o máis forte e quizais o mellor". Foi situado no posto 58 na lista dos mellores álbums dos 90 da publicación online Pitchfork Media.

## Listaxe de cancións
Numancia (celtiberos)

**Numancia** (en ), é o nome dunha desaparecida poboación celtibera, que Plinio sitúa no territorio dos pelendones mentres outros autores a citan como unha cidade dos arévacos, situada sobre o *Cerro da Moa*, en Garray, a sete quilómetros ao norte da actual cidade de Soria. Desde tempo inmemorial, devandito cerro era propiedade da familia Marichalar. Luis de Marichalar, vizconde de Eza doouno ao Estado en 1917.

Numancia é un importante xacemento arqueolóxico da provincia de Soria, que foi declarado Ben de Interese Cultural (BIC) dende o 29 de agosto de 1882. O xacemento foi escavado por un grupo de arqueólogos da Universidade Complutense de Madrid, mediante fondos da Xunta de Castela e León. Cada verán, durante os meses de xullo e agosto, realizase a campaña de escavación e os restos son analizados, posteriormente, nos laboratorios da universidade. 

Dende 2.003 trabállase na escavación da denominada vila XXIII. O proxecto actual pretende aclarar dúbidas sobre outras partes do xacemento escavadas por Adolf Schulten, Melida, Taracena e outros arqueólogos de finais do século XIX e principios do XX, quen non empregaban unha metodoloxía arqueolóxica de documentación exhaustiva e de localización e documentación dos espazos.

## Historia
Os restos máis antigos no xacemento chegan ao Neolítico, contra o 2.000 a.C., porén, a Numancia céltica debeu ser fundada polo 500 a.C. para posteriormente, trala invasión dos arévacos, a finais do século IV a.C. pasa a ser a capital destes.

## Notas 
## Véxase tamén
### Bibliografía 
*
*
*
*
*
*
*

### Outros artigos 
*Guerras celtiberas
Inglaterra anglosaxoa

[miniatura|dereita|Reinos e tribos en [Britania, sobre o ano 600.]]

A **historia da Inglaterra anglosaxoa** cobre o período da Inglaterra medieval temperá, desde o fin da Britania romana e o establecemento dos reinos anglosaxóns no século V ata a conquista normanda en 1066. Os séculos V e VI son coñecidos arqueoloxicamente como a Britania posromana, ou en historia popular como a «Idade Escura»; desde o século VI, desenvólvense reinos distintivos máis extensos, coñecidos como a heptarquía. A chegada dos viquingos a finais do século VIII trouxo consigo cambios a Britania, e as relacións co continente eran importantes xusto ao termo da Inglaterra anglosaxoa, tradicionalmente asociado co comezo da conquista normanda.

## Véxase tamén
### Outros artigos 
* Anglosaxóns
* Moeda da Inglaterra anglosaxoa

### Ligazóns externas 
* Internet Medieval Source book 
* C. P. Biggam's Anglo-Saxon Studies: A Select bibliography
* Anglo Saxon Era - articles about the period
Paulopriit Voolaine

**Paulopriit Voolaine** (recibiu como primeiro nome: **Paul Friedrich Pedmanson**), nado en Tooste o 9 de outubro de 1899 e finado o 17 de outubro de 1985 en Tartu, foi un arquiveiro, bibliotecario, lingüista e etnógrafo estoniano, coñecido polo seu labor na lingua setu.

## Traxectoria  
Naceu nunha aldea do concello rural de Räpina  onde realizou os seus primeiros estudos, e logo en Tartu. En 1918 e 1919 loitou na Guerra de Independencia de Estonia e despois empezou estudos de medicina na Universidade de Tartu (1919-20) para pasar logo a estudar estoniano e linguas fínicas. En 1922 o profesor Lauri Kettu premiouno polo seu traballo sobre o livonio, "Liivi keele kvantiteedi suhted eksperimentaalfoneetika valgusel".

Con Ernst Puusepa traduciu ao setu catro evanxeos do Novo Testamento publicados nun volume en 1926 co título de "Mii' Issändä Jeesusõ Kristusõ pühä Evangeelium: Matteusõ, Markusõ, Luukasõ ja Johannõsõ kirotõt. Mentres preparaba un libro de lectura setu escribiu entre outras cousas "Kuningas Seto" pertencente ao folclore tradicional setu, aínda que o libro non se publicou coñeceu en 1927 a Anne Vabarna, unha bardo tradicional setu, á que lle propuxo crear unha grande obra épica setu e no óblast de Pskov onde reside unha pequena minoría setu. Ademais publicou numerosos artigos e poemas. Tamén escribiu varias pezas teatrais, en 1933 publicou *Maajumala poig* que se sitúa nos anos finais da época tsarista .

## Obra 
* ''Mii' Issändä Jeesusõ Kristusõ pühä Evangeelium : Matteusõ, Markusõ, Luukasõ ja Johannõsõ kirotõt''. Seto kiilde ümbre pannu' Ernst Puusepp, keele poolõst õiõnduisi tennü' P. Voolaine. Tartoh: Akadeemiline Emakeele Selts, 1926. - 302 lk. 
* Paulopriit Voolaine. "Setu lauluema Vabarna Anne "Peko (Pekolanõ)"". Eesti Kirjandus nr 22, 1928, lk 6-21.
* Paulopriit Voolaine. "Setu lauluema Vabarna Anne "Peko laulu" II osa". Eesti Kirjandus nr 24, 1930, lk 378-389.
## Notas
Arco de Constantino

O **Arco de Constantino** (en italiano: *Arco di Costantino*) é un arco de triunfo que se atopa a entre o Coliseo e a cuíña do Palatino, en Roma. É un dos 3 arcos que permanece na Vía do Foro Imperial, xunto co Arco de Tito (81) e o Arco de Septimio Severo (202-203).

O arco foi ergueito polo Senado para conmemorar a vitoria de Constantino I o Grande contra Maxencio na batalla de Ponte Milvio, o 28 de outubro de 312, e para conmemorar, tamén, a outros emperadores anteriores. Foi inaugurado o 25 de xullo de 315 sendo, polo tanto,  o máis moderno dos arcos triunfais alzados na Roma Antiga, diferenciándose tamén por estar construído a partir dos materiais de edificios anteriores.

## Historia 
O arco cruza a Vía Triumphalis, a rota que tomaban os emperadores ao entraren na cidade celebrando un desfile. Este itinerario comezaba no Campo de Marte, pasa polo Circo Máximo e arredores do Palatino; inmediatamente despois do Arco de Constantino, a procesión viraría cara á esquerda na Meta Sudans e marcharía pola Vía Sacra até o Foro romano e a cuíña Capitolina, pasando tanto polo Arco de Tito como polo de Septimio Severo.

Durante a Idade Media, o Arco de Constantino foi incorporado a unha das fortalezas familiares da antiga Roma.

En 1530 Lorenzino de Medici foi expulsado de Roma por cortar por diversión cabezas dos relevos do arco, que foron reintegradas parcialmente no século XVIII.

Restaurouse por vez primeira no século XVII e as derradeiras escavacións realizáronse en 1990. En 1960 durante a XVII Olimpíada de Roma, foi testemuña do espectacular triunfo do etíope Abebe Bikila no mítico maratón que correra descalzo.

## Véxase tamén
Híades (cúmulo aberto)

dereita|miniatura|300x300px|Híades
dereita|miniatura|300x300px|Híades
**Híades** (Ὑάδες en grego) é un cúmulo aberto localizado na constelación de Taurus. As súas estrelas máis brillantes forman un "V" oblicuo arredor da gran xigante Aldebaran (α Tau), a estrela máis brillante no campo visual, mais que non forma parte deste cúmulo.

## Historia 
Como un cúmulo visible a simple vista xa se coñecía na prehistoria. Mencionounas Homero no 750 a.C. e Hesíodo no 700 a.C.  Probablemente catalogouno pola primeira volta Giovanni Batista Hodierna en 1654 e Lewis Boss en 1908 foi o primeiro en demostrar que o conxunto de estrelas formaban un cúmulo. Charles Messier usou táboas estelares que incluían e etiquetaban as Híades, pero non as agregou no seu famoso catálogo.

## Características principais 
As Híades encóntranse a 151 anos luz de distancia, o que as converte no cúmulo estelar máis próximo á Terra. Consta de 80 estrelas situadas nunha esfera de 12 parsecs de diámetro, o seu centro está a 37 parsecs da Terra. Mentres o cúmulo ten cerca de 75 anos luz de diámetro, o prominente grupo central posúe case 10 anos luz de diámetro. O seu diagrama Hertzsprung-Russell amosa que as Híades teñen unha idade de 625 ± 50 millóns de anos..  Formáronse probablemente da mesma nube que o cúmulo de Praesede (M44).

## Notas
Almeda

**Almeda** é un barrio da cidade de Cornellà de Llobregat, na provincia de Barcelona, no que se atopa a zona industrial e de negocios da cidade. Entre outros atópanse a Fira de Cornellà, o WTC Almeda Park, os grandes almacéns de El Corte Inglés, o parque de Can Mercader e moitas empresas e industrias.

Pódese chegar en transporte público a través da estación de Almeda da liña Llobregat-Anoia dos FGC, na que paran trens das liñas L8, S33, S4, S8, R5 e R6. Ademais os autobuses urbanos 94 e 95 e os interurbanos L12, L52 e L82 tamén teñen parada no barrio.
Alfredo Llana

**Alfredo Llana Díaz**, nado en Oviedo o 22 de maio de 1922, é un exfutbolista español. Xogaba de defensa.

## Traxectoria 
Debutou en Primeira División na 1946–47 no Deportivo da Coruña, da man do adestrador Hilario Marrero. Nesa campaña non foi un habitual do cadro adestrado en primeiro lugar polo preparador canario e logo por Francisco Graña, participando en 5 encontros e coñecendo tan só nun a vitoria. Ese ano o equipo coruñés descendeu a Segunda División.

Na tempada 1947–48 gozou de continuidade no equipo adestrado por Luis Urquiri. Foi un habitual da defensa, xunto co vigués Antonio García, Manuel Alepuz e o coruñés Pedrito. Llana participou en 17 encontros. Nesta campaña o equipo coruñés logrou o ascenso a Primeira División, tras quedar segundo clasificado na liga detrás do Real Valladolid.

Na tempada 1952–53 xogou no Real Avilés, en Segunda División.

## Véxase tamén 
### Ligazóns externas 
*Datos do xogador en bdfutbol.com
Henrik Lund

miniatura|340x340px|Henrik Lund coa súa dona, Malene, 1911. Foto de Frederik Carl Peter Rüttel
**Henning Jakob Henrik Lund** ou **Intalêraq**, nado en Nanortalik o 29 de setembro de 1875 e finado en Narsaq o 17 de xuño de 1948, foi un escritor, pintor e sacerdote groenlandés, coñecido como o autor da letra de "Nunarput utoqqarsuanngoravit", que se convertería no himno nacional de Groenlandia..

## Poesía e canción 
Compuxo himnos en lingua groenlandesa, que se publicaron en 1909, 1930, 1937 e 1945.

## Notas
Lorenzo Vázquez Macedo

**Lorenzo Vázquez Macedo**, finado en Chantada en abril de 1926, foi un avogado, xornalista e político galego.

## Traxectoria 
Avogado en Chantada, foi nomeado fiscal de Chantada en 1903. Foi director de *El Centinela*. Foi nomeado socio da Asociación de escritores gallegos laureados en 1912. Foi alcalde de Chantada dende o 1 de xaneiro de 1914. Volveu ser alcalde de Chantada de 1920 a 1922. Foi xuíz municipal de Chantada.

## Vida persoal 
Casou con María Campo Fernández e foi pai de Carlota Vázquez Campo.

## Notas 
## Véxase tamén 
### Ligazóns externas 
* Relación de alcaldes y presidentes de gestoras municipales que figuran en los libros de actas del Ayuntamiento de Chantada en el período de 1901-2011
Resultados de Lancia na Fórmula 1

Resultados do equipo Lancia no Campionato Mundial de Fórmula Un.

## Resultados completos no Campionato Mundial de Fórmula Un 
### Resultados do equipo oficial 
A seguinte táboa detalla os resultados completos nos grandes premios do Campionato Mundial para o equipo Lancia de fórmula 1.

(Chave) As carreiras en letra grosa indican **pole position**; as carreiras en *cursiva* indican *volta rápida*.

 O Campionato de construtores non se outorgou ata .

† Indica unidade compartida
Pomba viaxeira

A **pomba viaxeira** (*Ectopistes migratorius*) era unha ave pertencente á familia dos colúmbidos.

## Características 
As pombas viaxeiras eran semellantes ós pombos, mais algo maiores e de cola máis larga. Tense citado que a especie era moi veloz en voo, chegando acadar os 160 km/h. Aínda que a velocidade habitual estaría ó redor dos 100 km/h. Formaban enormes bandadas de miles e incluso millóns de individuos. Alexander Wilson, no 1810, contou un que na súa opinión tiña varios millóns de individuos que se desprazaban a unha velocidade de noventa quilómetros por hora. Estas bandadas migraban de xeito regular, volvendo no inverno ós seus durmidoiros, onde eran cazadas polos nativos dende séculos atrás. A especie era nativa de América do Norte, e semella que era especialmente habitual na costa leste dos actuais Estados Unidos. Mais durante as migracións dirixíanse ó sur chegando ata México e incluso Cuba.

Parece ser que criaban en colonias de milleiros de individuos e que cada posta consistía nun único ovo. Os niños sitúabanse no alto dunha árbore. Como as pombas actuais, os polos eran alimentados co leite do papo.

## Extinción 
Coa chegada dos occidentais, a caza incrementouse de formar indiscriminada. O ornitólogo Audubon contaba como as pombas eran cazadas no seus durmidoiros de maneira masiva, desperdiciando moitos dos exemplares mortos que eran abandonados ou deixados como alimento dos animais domésticos.

As colonias de cría eran enormes e cubrían varios quilómetros cadrados. Os polos, ricos en graxa, eran cazados para salgar ou comer frescos. M. Edey citaba como dende Pensilvania ata Nova York e Wisconsin, se cazaban milleiros de polos para alimento das poboacións locais ou para o comercio. Moitos dos exemplares capturados eran transportados en tren ás grandes cidades da costa leste dos Estados Unidos, sendo un produto de baixo custo pola abundancia da especie.
Para o 1878 case todas as pombas que sobrevivían criaban nunha colonia de Míchigan. No 1890 apenas quedaban varios centos de exemplares. No 1900 xa non existían exemplares salvaxes e só existían individuos en zoolóxicos. No 1908 quedaban sete exemplares e no 1910 tan só unha, de nome *Martha*, que morreu no zoo de Cincinnati o un de setembro de 1914 e que hoxe se conserva disecada no Smithsonian Institution de Washington.
Hoxe en día restos das plumas, pel e exemplares disecados atópanse ó longo do mundo en coleccións privadas, citándose ó redor duns 1.500 exemplares conservados.

## Notas 
## Véxase tamén 
### Bibliografía 
*
Cachopo (gastronomía)

miniatura|Cachopo con pementos e patacas fritidas.
Un **cachopo** é un prato característico da cociña asturiana. Consiste en dous filetes de tenreira grandes e entre eles xamón e queixo. O conxunto cómese fritido e quente tras ser empanado en ovo e pan relado e adóitase servir con gornición de patacas ou champiñóns.

As primeiras referencias sobre o cachopo asturiano recólleas o doutor Gaspar Casal, a primeiros do século XVIII. Orixinariamente, inventouse para dar saída aos filetes de mala calidade ou pouco frescos. Desta forma, gañan en textura e sabor.

A partir desta forma orixinal xurdiron múltiples variantes de cachopos de peixe, pito ou porco e recheos de marisco, chacina, cogomelos, pementos, queixos, espárragos etc. É habitual nos últimos anos a publicación de guías e rutas de restaurante onde mellor se serven os cachopos.
1373 Cincinnati

**1373 Cincinnati** (que tivo como primeiro nove provisional **1935 QN**), é un asteroide do cinto principal, descuberto polo recoñecido astrónomo norteamericano Edwin Hubble  no observatorio do monte Wilson o 30 de agosto de 1935, foi o único asteroide que descubriu.

É un asteroide de tipo-X, orbita a unha distancia media do Sol de 3,42&nbsp;ua, aínda que se pode achegar ata 2,344&nbsp;ua e arredar ata 4,497&nbsp;ua. Ten unha inclinación orbital de 38,94° e unha excentricidade de 0,3147. Emprega en completar unha órbita arredor do Sol 2310&nbsp;días. Cincinnati é similar aos asteroides Cybele.

No observatorio de Cincinnati realizáronse a maioría dos cálculos orbitais do asteroide polo que o Centro de Planetas Menores recomendou o nome desta cidade para o asteroide.

## Notas